Szentendre-insulo

Szentendre-insulo estas riverinsulo 38 km longa en Danubo. Ĝi situas en departemento Pest kaj disigas Danubon en larĝan brakon orientan kaj malpli larĝan okcidentan. Per sia areo de ĉ. 56 km² ĝi estas la dua plej granda insulo de Hungario (post insulo Csepel).

La insulo estas parto de la nacia parko Duna-Ipoly. Ĝi komenciĝas iom malsupre de Visegrád kaj etendiĝas preskaŭ ĝis Budapeŝto. Sur la insulo situas jenaj vilaĝoj (de nordo):
 Kisoroszi
 Tótfalu
 Pócsmegyer kaj Surány
 Szigetmonostor kaj Horány

Plurloke pramŝipoj ligas la insulon al la bordoj:
 Okcidenta bordo:
 Kisoroszi – Szentgyörgypuszta (Dunabogdány)
 Pócsmegyer – Leányfalu
 Szigetmonostor – Szentendre
 Orienta bordo:
 Tahitótfalu – Vác
 Pócsmegyer-Surány – Felsőgöd (Göd)
 Szigetmonostor-Horány – Alsógöd (Göd)
 Szigetmonostor-Horány – Dunakeszi

Megyeri-ponto (Megyeri-híd) ĉe la suda fino ligas la insulon al ambaŭ bordoj; alia ponto (Tildy Zoltán híd) sur la okcidenta brako ligas la du partojn de Tahitótfalu: Tahi sur la okcidenta bordo kaj Tótfalu sur la insulo.

Kategorio:Insuloj en Hungario
Kategorio:Insuloj en Danubo
Kategorio:Pest